
PËR KRITERET E DHËNIES SË SUBVENCIONIT TË QIRASË PËR KATEGORITË QË GËZOJNË PËRPARËSI  NË SUBVENCIONIMIN E QIRASË NË TREGUN E LIRË, NËPËRMJET BUXHETIT TË SHTETIT, DHE MËNYRËN E LLOGARITJES SË TIJ

Në mbështetje të nenit 100 të Kushtetutës dhe të neneve 37, pika 2, e 38, pika 3, të ligjit nr. 22/2018, “Për strehimin social”, me propozimin e ministrit të Financave dhe Ekonomisë, Këshilli i Ministrave

VENDOSI:

1. Qëllimi i këtij vendimi është përcaktimi i: 
a) kritereve për dhënien e subvencionimit të qirasë të banesave në pronësi të pronarit social, nëpërmjet buxhetit të shtetit, për individët/familjet, që gëzojnë përparësi në përfitimin e këtij programi të strehimit social; 
b) mënyrës së llogaritjes së subvencionimit të qirasë në tregun e lirë, sipas shtojcës “A”, bashkëlidhur dhe pjesë përbërëse e këtij vendimi.
2.  Përparësi në subvencionimin e qirasë, sipas sistemit të pikëzimit, kanë, por pa u kufizuar në to, kategoritë e përcaktuara në nenet 33 dhe 34/3, të ligjit nr. 22/2018, “Për strehimin social”, përfshirë individët, që dalin nga sistemi i përkujdesjes alternative, si më poshtë vijon: 
a) individët me statusin e jetimit;
b) personat me aftësi të kufizuar;
c) të moshuarit;
ç) invalidët e punës;
d) familjet e policëve të rënë në detyrë;
dh) emigrantët e rikthyer;
e) punëtori emigrant;
ë) azilkërkuesit;
f) familjet e komunitetit rom;
g) familjet e komunitetit egjiptian;
gj) viktimat e dhunës në familje;
h) viktimat e trafikimit/viktimat e mundshme të trafikimit;
i) prindërit e vetëm, që kanë në ngarkim fëmijë;
j) individët, që i përkasin komunitetit LGBTI;
k) të miturit, 14–18 vjeç, dhe të rinjtë, 18–21 vjeç, në konflikt me ligjin;
l) vajzat nëna, pas daljes nga programi i banesave sociale të specializuara;
ll) familjet me statusin e qiramarrësit në banesa ish-pronë private, sipas aktit normativ me fuqinë e ligjit nr. 3, datë 1.3.2012.
2.1 Radha e përparësisë së këtyre kategorive përcaktohet në përputhje me sistemin e pikëzimit, që miratohet me vendim të këshillit të njësisë së vetëqeverisjes vendore. Pesha e pikëve që njësia e vetëqeverisjes vendore i ngarkon kategorive të referuara në pikën 2, të këtij vendimi, varet nga përqindja që zë secila kategori ndaj totalit, bazuar në numrin e përgjithshëm të aplikimeve të këtyre kategorive.
2.2 Ministria përgjegjëse për strehimin përcakton kategoritë që gëzojnë përparësi për përfitimin e subvencionimit të qirasë, kur financon ose bashkëfinancon nga buxheti i shtetit. Përparësitë përcaktohen çdo vit, bazuar në prioritetet e programeve qeveritare.

3.  Që një familje/individ të përfitojë subvencionimin e qirasë duhet të plotësojë kriteret e përcaktuara në njërin prej rasteve të shkronjës “a”, të nenit 16, të ligjit nr. 22/2018, “Për strehimin social”, dhe të mos ketë të ardhura më të larta se ato të përcaktuara në nenin 20, të tij. 
4. Njësia e vetëqeverisjes vendore përcakton vlerën konkrete të subvencionimit të qirasë për banesat në pronësi të pronarit social në tregun e lirë, bazuar në: 
a) vlerën mesatare të qirasë në tregun e lirë, e cila vlerësohet sipas zonave të ndryshme urbane e rurale të një njësie të vetëqeverisjes vendore;
b) të ardhurat familjare, sipas kategorizimit të pikës 44, të nenit 2, të ligjit nr. 22/2018;
c) aftësinë e familjes për të përballuar pagesat mujore të qirasë, sipas përcaktimeve të nenit 3, të ligjit nr. 22/2018.
5. Masa e subvencionimit të qirasë për çdo individ/familje llogaritet si diferenca ndërmjet qirasë reale, që paguan familja, dhe aftësisë së individit/familjes për të përballuar pagimin e qirasë, e cila llogaritet për 12 muajt e fundit. Qiraja reale nuk mund të jetë më e lartë se qiraja mesatare, sipas shkronjës “a”, të pikës 4, të këtij vendimi.  
5.1 Masa e subvencionimit të qirasë është: 
a) e plotë, për të gjithë vlerën e qirasë të përcaktuar për familjet pa të ardhura, sipas përcaktimit të shkronjës “ç”, të pikës 45, të nenit 2, të ligjit nr. 22/2018;
b) e pjesshme dhe në raport të zhdrejtë me të ardhurat mesatare të individit/familjes, në përputhje me kategorizimin e parashikuar nga shkronjat “b” e “c”, të pikës 45, të nenit 2, të ligjit nr. 22/2018, sipas formulës në shtojcën “A”, që i bashkëlidhet këtij vendimi. Kur subvencioni i qirasë është i pjesshëm, shihet mundësia e uljes së tij pas tre muajve, në varësi të të ardhurave që mund të vijnë nga punësimi apo burime të tjera të ligjshme për individët/familjet që përfitojnë prej tyre;
c) e barabartë me zero, kur një familje me të ardhura mujore mesatare shpenzon më pak se 25% të të ardhurave mujore për pagesën e qirasë.
5.2 Shtojca “A”, bashkëlidhur këtij vendimi, paraqet një shembull të llogaritjes së subvencionimit të qirasë për një familje me të ardhura të ulëta, sipas klasifikimit të pikës 45, të nenit 2, të ligjit nr. 22/2018.
6. Ministria përgjegjëse për strehimin, mbështetur në kërkesat e njësive të vetëqeverisjes vendore, garanton fondet buxhetore vjetore për subvencionimin e qirasë për banesat e pronarëve socialë në tregun e lirë.
7. Ngarkohen ministria përgjegjëse për strehimin dhe njësitë e vetëqeverisjes vendore për ndjekjen dhe zbatimin e këtij vendimi. 
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR
Erion Braçe

SHTOJCA “A”

Shembull i llogaritjes së subvencionimit të qirasë për një familje me të ardhura të ulëta, sipas klasifikimit të pikës 45, të nenit 2, të ligjit nr. 22/2018.
Formula e përgjithshme e llogaritjes së vlerës së subvencionimit të qirasë është:
S ë Qr-A x Ap ku Qr</ë Qm
a) S:  është vlera e subvencionit;
b) A:  janë të ardhurat e familjes;
c) Ap: është aftësia përballuese e familjes, sipas nenit 3 të ligjit nr. 22/2018; 
ç)  Qm:  është vlera mesatare e qirave të banesave në tregun e lirë, sipas pikës   36, të nenit 2, të këtij ligji;
d) Qr:  është qiraja reale e përcaktuar në pikën 35, të nenit 2, të ligjit nr. 22/2018.
Vlera e subvencionimit të qirasë në tregun e lirë për një njësi të caktuar të qeverisjes vendore luhatet nga 0 deri në 100%, në varësi të të ardhurave të familjes. Për një vlerë qiraje Qr, vlerat maksimale dhe minimale të subvencionimit të strehimit, në varësi të të ardhurave të familjes, llogariten sipas formulës së mësipërme.

Shembull 1: 
Në zonën X të bashkisë Y:
- Qmes - niveli mesatar i qirasë është 25,000 lekë në muaj për një apartament me strukturë 2+1;
- Ames - Niveli i të ardhurave mesatare sipas pikës 45 të nenit 2, të ligjit nr. 22/2018 është 75,000 lekë në muaj.

Sipas këtyre të dhënave, bashkia harton tabelën orientuese, si më poshtë:
	
	Kufijtë e të ardhurave (Ames, Aulta, Ashu, A0)
	Aftësia përballuese (përqindje ndaj të ardhurave)
	Qira e përballueshme (Qp = 2 x 3)
	Masa e subvencionit (S = Qmes – 4)

	1
	2
	3
	4
	5

	Të ardhurat mesatare sipas shkronjës (a) të pikës 45 të nenit 2, të ligjit 22/2018
	
	
	
	

	Minimumi (100% e Ames)
	75,000
	25%
	18,750
	6,250

	Maksimumi (120% e Ames)
	90,000
	25%
	22,500
	2,500

	Të ardhura të ulëta sipas shkronjës (b) të pikës 45, të nenit 2, të ligjit 22/2018)
	
	
	
	

	Minimumi (Aulta x 70%)
	52,500
	20%
	10,500
	14,500

	Maksimumi (Aulta  x 100%)
	75,000
	20%
	15,000
	10,000

	Të ardhura shumë të ulëta (sipas shkronjës c) të pikës 45, të nenit 2, të ligjit 22/2018)
	
	
	
	

	Minimumi (Ashu x 0%)
	0
	15%
	0
	25,000

	Maksimumi (Ashu x 70%)
	52,500
	15%
	7,875
	17,125

	Të ardhura të ulëta sipas shkronjës(b) të pikës 45, të nenit 2, të ligjit 22/2018)
	
	
	
	

	Minimumi (A ë 0)
	0
	0
	0
	25,000

	Maksimumi (A ë 0)
	0
	0
	0
	25,000



Familja A. B.:
- Përbërja familjare – 4 persona;
- Të ardhura familjare – 60,000 lekë/muaj;
- Përfiton një apartament 2+1.

Sipas tabelës së mësipërme, familja përfshihet në grupin e dytë, me të ardhura të ulëta. Sipas nenit 3 të ligjit 22/2018, kjo familje, e cilësuar me të ardhura të ulëta, mund të paguajë vetëm 20% të të ardhurave familjare për qiranë. 








Të dhënat hidhen në tabelën e mëposhtme:
	Nr.
	Emër, atësia, mbiemër
	Përbërja familjare
	Struktura e apart.
	Sipërfaqja e apart.
	Qiraja mes. e apart. në treg
	Të ardhurat familjare mujore
	Kategoria (sipas pikës 45, e nenit 2 të ligjit 22/2018)
	Aftësia përballuese sipas nenit 3 të ligjit
	Qiraja e përballueshme
(g x i)
	Subvencioni
(f – j)

	a
	b
	c
	d
	e
	f
	g
	h
	i
	j
	k

	1
	A. B. C.
	4
	2+1

	25,000
	55,000
	"b"
	20%
	11,000
	14,000




4

